Freddy Lindquist

**Freddy Lindquist** (født i Oslo 12. desember 1946) er en norsk gitarist.

## Oppvekst
Freddy Lindquist vokste opp på Kjelsås i Oslo, og spilte klarinett i Grefsen skolekorps. Dette gikk han fort trett av og sluttet å øve, men gevinsten var at han lærte noter. Interessen for musikk tapte seg imidlertid ikke selv om uniformen og klarinetten ble levert tilbake. Også i hjemmet var det mye musisering med en mor som spilte trekkspill og en far som spilte gitar. Så ble til at Freddy tok opp gitaren og mottok grunnleggende veiledning hjemmefra. Ellers er han autodidakt.

Sammen med to kamerater dannet han trioen Modern 5. Det var Lindquist på gitar, Jens Haugen (senere gitarist i Telemark Blueslag) trakterte maracas og sistemann spilte klarinett. De opptrådte ved forskjellig tilstelninger på skolen og på Uranienborgklubben, hvor også organisten Kjell Aas, ifølge ham selv, så vidt fikk spilt litt sammen med dem. Freddy Lindquist omtaler selv musikkformen som bluesinspirert shuffle.

Etter kort tid skiftet bandet navn til The Gibbons. Navneendringen skjedde omtrent samtidig med at de fikk hyret inn trommeslager og klarinettisten gikk over til å spille saksofon. Jens Haugen lærte seg å spille gitar og Lindquist skaffet seg en halvakustisk Skau-gitar med f-hull og en påklistret løs mikrofon. Gruppa fikk fast spillejobb på Haraldsheim Ungdomsherberge på Disen en kveld annenhver uke. Dit dro Lindquist med seg familiens digre Radionette-kabinett, som tjente både som forsterker og høyttaler. Noe senere ble Skau-gitaren byttet ut mot en halvakustisk Framus, og gruppa utviklet seg etter hvert til å bli ganske rutinerte amatører.

## Sologitarist i flere ledende, norske band
I mai 1965, da Svein Finjarn bestemte seg for å slutte som sologitarist i The Beatniks, fikk Lindquist på oppfordring fra et par av bandmedlemmene prøvespille for gruppa, som allerede hadde merket seg hans ferdigheter i The Gibbons. Han vant plassen, kjøpte seg sin første plankegitar, en liten Gretsch, og overtok den grønne banddressen til Finjarn som ny sologitarist i The Beatnicks. Sommeren 1966 overtok han som sologitarist i The Vanguards, da Terje Rypdal, i første omgang, bestemte seg for å overta orgelet etter Johnny Day, og senere sluttet i bandet til fordel for The Dream.

Lindquist var kommet med i The Vanguards rett før bandet la ut på turné i de svenske og de finske folkeparkene, hvor de foruten å opptre som selvstendig gruppe også backet reggaeartistene Millie Small og Jimmy Cliff. Noen av bandets høydepunkter var når Terje Rypdal slengte på seg gitaren og de tro til med "Jeff's Boogie" og «Friday On My Mind» i forrykende samspill på to sologitarer.

At det ikke var lett å skulle overta scenen etter The Vanguards var det mange band som fikk oppleve. Verst var det nok kan hende for den britiske gruppa Herman's Hermits, som med flere store hits bak seg la ut på skandinaviaturné i 1967. Uheldigvis fikk de tildelt The Vanguards som oppvarmerband, for etter at den norske gruppa hadde levert en forrykende konsert, turte ikke engelskmennene å entre scenen. Det ble en meget lang kunstpause før fem slukkørede engelskmenn kom tuslende frem foran et utålmodig publikum for å spille de kjente og kjære låtene fra sitt repertoar. Etterpå uttalte frontfiguren Peter Noone, alias «Herman», at de aldri hadde opptrådt sammen med et dyktigere band.

Dessverre yter ikke de kommersielle plateutgivelsene gruppa minste rettferdighet, men det er i ettertid kommet slikt tidligere ikke-utgitt materiale med på diverse samleplater, og det finnes også opptak av NRK fjernsynet som røper noe av drivet og nivået i bandets opptredener.

## Rypquist
I et halvt år fra januar til august 1969 var Lindquist tilbake i The Beatnicks, som en stund også kalte seg The New Beatnicks. Etter utenlandsoppholdet med The Beatnicks gikk Freddy Lindquist sammen med gitaristen Terje Rypdal og trommeslageren Leif Jensen om å danne supergruppa Rypquist. Samarbeidet var noe av en sensasjon og fikk bred omtale i musikkpressen. De tok opp igjen samspillet fra The Vanguards, men det var som regel slik at den ene spilte bass mens den andre etter tur fikk briljere på gitar. De som rakk å høre dem live kunne fortelle om konsertopplevelser av de sjeldne, men gruppa ble kortlevd og samarbeidet resulterte heller ikke i noen plateutgivelser.

## Jumbo
Men det varte ikke lenge før Lindquist, sammen med gitarist og vokalist Svein Finjarn, trommeslager Leif Jensen og bassist Tore Syvertsen, startet bandet Jumbo. Bandet ble, i likhet med The Dream, omtalt som ei supergruppe. Jumbo spilte A- og B-siden på sin nye hitsingel «U.F.O.» på NRK fjernsynet i 1970. Det ble gjort nye opptak i fjernsynsstudioet på Marienlyst, men foran kameraene ble de satt til å mime til full playback. For spøk plugget derfor Lindquist gitarledningen rett over i Tores bass, istedenfor til forsterkeren, og dermed var illusjonen kameramennene ville skape om opptreden på direkten brutt. Gruppa markerte seg innenfor tungrocksjangeren, men ble i liten grad forstått og akseptert utenfor de større byene.

I tillegg førte nok singelen «Ta beina fatt»/«Hjørdis» (1970) til enda mer forvirring. Dyktige musikeres medvirkning til å spille inn Norsktoppslagere, som lå langt unna deres vanlige repertoar, synes i ettertid å vise en merkverdig ødeleggende form for omdømmebygging og dømmekraft. Den samme tabben preget altså debutsingelen til Jumbo, men førte vel også til at de fikk spillejobber under en etikett som ikke svarte til musikken de spilte live. «Hjørdis» var opprinnelig noe Terje og Freddy hadde moret seg med i Rypquist. De lo seg nesten skakk av «Hjørdis» mens de snekret sammen låta, og endret for gøy teksten flere ganger til det verre og mer klisjeaktige, men det var en metakontekst som ikke ble videreformidlet gjennom utgivelsen. Den samme fleipete holdningen til et brokete sammensatt publikum kom til syne da gruppa opptrådte for et alminnelig bygdesamfunn med dansefot på Strilelandet utenfor Bergen. Freddy Lindquist forsto fort hva publikum hungret etter, og introduserte like godt hver ny låt med å si at den var av Johnny Cash, men da han også inkluderte Jim Reeves i annonseringen, skrudde opp volumet og klemte til med Led Zeppelins «Whole Lotta Love», var tålmodigheten slutt. Bøndene trakk seg forferdet tilbake i krokene og begynte å brette opp ermene. Det var på høy tid å runde av konserten og la trekkspillene overta før det endte i håndgemeng.

Jumbo startet også innspillingen av et album. Imidlertid sluttet først Tore Syvertsen, så Lindquist måtte overta bassen, men så sluttet også han. Som bassist rakk Freddy bare å bidra til noen få spor på LP-en; som «New Day» og «Grey Skies». Albumet ble fullført av Finjarn og Jensen alene, ved hjelp av gode kolleger. Til sist ble plata utgitt under navnet; Finjarn-Jensen. Finjarn skal senere ha beklaget seg over at prosjektet ikke ble gjort ferdig og utgitt med den besetningen den opprinnelig var planlagt for:

Hadde jeg hatt med meg Freddy eller en annen flink gitarist, hadde jeg fått gjort ferdig Jumbo-LP-en i 1970. – Faen, det der irriterer meg!


## Går solo og står på egne bein
Det neste bandprosjektet var Freddy Lindquists Orkester. Her ble det spilt funkjazz med saksofon og flygelhorn, og Gudny Aspaas var vokalist. Disse opererte som rent turnéband og reiste land og strand rundt på spilleoppdrag.

I 1970 ga Freddy ut sitt eneste soloalbum *[[Menü (album)|Menü]]*. På skiva fikk han med seg musikervenner fra Club 7-miljøet; vokalisten Freddy Dahl, keyboardisten Geir Wentzel, trommeslagerne Leif Jensen og Espen Rud og saksofonisten Carl Magnus Neumann. Selv spiller han gitar, bass, fløyte og perkusjon i tillegg til også å bidra på vokalsiden. Platen er senere blitt gjenutgitt som LP i 1991 og som remastered CD i 2004.

Ideen var at omslaget til *Menü* skulle vekke oppsikt. Det skulle være noe som platekjøperne stoppet opp ved uansett om de kjente artistnavnet eller ikke. Dermed kom Rune Venjar på den sære idé å ta med seg kona si ned til et fotoatelier og ta et nakenbilde av henne til foromslaget. I 1970 var vel dette så politisk ukorrekt som vel mulig, og så ødeleggende for salget som vel mulig. Både plateanmelderne og det store publikum sviktet utgivelsen.

## Senere karriere
Under opptakene til *Menü* ble Kjell Karlsen oppmerksom på Freddys gitarferdigheter, og fikk ham til å spille på datteren We-Bes singel. Senere fikk han også spille sammen med Kjell Karlsens orkester. I 1972 var Freddy med som skuespiller i filmen *Lukket avdeling*. Han satt her og spilte smektende akustisk gitar, og etter at filmen ble vist på NRK fjernsyn gikk det i leserbrev i *Aftenposten* ut etterlysning om hvem den dyktige gitaristen var.

## Linx room
Lindquist produserer i dag plater sammen med Thore Engen i deres studio i Drøbak. Flere band og artister har jobbet med Lindquist, blant dem finner vi navn som, Jacks Or Better, Jankos, Lucifer Was og Wild Water.

Freddy Lindquist har senere vært med i flere spillefilmer og spilte fast i Radiostorbandet. Han har dessuten som studiomusiker, vikar eller assosiert medlem spilt med en rekke fremtredende artister, som Inger Lise Rypdal, Reidar Larsen, Vestlandsfanden, Anita Skorgan, Bjørn Eidsvåg, Dollie de Luxe, Dizzie Tunes, Øystein Sunde, Lucifer Was, m.fl.. Han mottok Gammleng-prisen i klassen «Studio» i 1984.

## Diskografi

;Album
**[[Menü (album)|Menü]]* (1970)
### [[The Beatniks]]
;Album
**[[Norsk rocks gyldne år]]* (1981)
**[[The Great Lost Beatnicks Album]]* (1996)
**[[Celebrating 40 Years of Excellence]]* (2000)
**[[The Beatniks 50]]* (2011)
;Singler/EP-er
**Two Two Two/Brevet fra mor* (1965), med Jerry King
**Love Is a Beautiful Thing/Peace on Earth* (1966)
**Reach Out/I Feel Good* (1969)

### [[The Vanguards]]
;Album
* *[[Hjemme igjen]]* (1966)
* *[[Phnooole]]* (1967)
* *[[The Vanguards (album)|The Vanguards]]* (1967)
* *[[Norsk rocks gyldne år (The Vanguards-album)|Norsk rocks gyldne år]]* (1981)
* *[[Vanguards Special: The Vanguards 1963&ndash;2003]]* (2003)
;Singler/EP-er
**Hjemme igjen/Du har gjort meg glad* (1966)
**Min barndoms by/Pass deg selv* (1966)
**All I Want* (1966)
**Graduation Day/Tonight Tonight* (1967)
**Gyldne september/Donna Donna* (1967)
**Baby, No/One Track Mind* (1967), med The Plate Stones' Birds
**Dagdrøm/Jeg skjuler tårene i regn* (1967)
**Jeg tror jeg drar avsted/Min sang* (1968)
**Boogalooe/I Think I'll Disappear* (1968)
**Godnatt lille firbente venn/Slentrer omkring* (1968)

### [[Jumbo (band)|Jumbo]]
**Ta beina fatt/Hjørdis* (1969)
**U.F.O./Wring That Neck* (1969)
**I Want You to Be My Baby/Bootleg* (1970), med Johnny Day
### [[Reidar Larsen]]
;Album
* *[[Boogie Bastard]]* (1992)
* *[[Robbery]]* 1993)
* *[[Statement]]* (1994)
* *[[Statement 2]]* (1995), som medlem i *The Boogie Bastards*
* *[[A Completed Statement]]* (1995)
* *[[Mr. Blues Is Coming to Town &ndash; The Very Best of Reidar Larsen]]* (2003)
;Singler
* *Come on If You Are Coming* (1992)
* *Robbery* (1993)
* *[[Reidar Larsen (EP)|Reidar Larsen]]* (1993)
* *Hole in the Wall/Statement/Sunnyland* (1994)
* *Better Than Noting* (1995)
### [[Vestlandsfanden]]
;Album
* *[[Ei god stund &ndash; Med tekster av Kjartan Fløgstad]]* (1996)
* *[[Plommer i Hardanger]]* (1999)
* *[[Hokahey (album)|Hokahey]]* (2003)
* *[[Livets glade plommer]]* (2010)
;Singler
**God stund* (1996)
**Indre strøk* (1996)
**Gardermobanen (diddelidi)* (1998)
**Karine* (1999)
**Bolten* (2003)
**Drøm drøm drøm* (2003)
### [[Lucifer Was]]
* *[[The Divine Tree]]* (2007)
* *[[The Crown of Creation]]* (2009)
;Deltar på
* Svein Finjarn & Leif Jensen: *[[Finjarn & Jensen]]* (1970)
* Treff: *[[Treff]]* (1971)
* Kjell Karlsens orkester: *[[Snapshots &ndash; I selskap med Kjell Karlsens orkester, vol. 3]]* (1971)
* Treff: *[[Treff 2]]* (1971)
* Tore Magnus Pettersson: *[[Drypp (album)|Drypp]]* (1972)
* Treff: *[[Det beste fra Treff]]* (1973)
* Knutsen & Ludvigsen & Lillebjørn Nilsen: *Balladen om Nancy Drew/Rett West* (1973)
* Camp Records: *[[Einar Schankes gledeshus]]* (1974)
* Dag Spantell: *[[Nye spor (Dag Spantell-album)|Nye spor]]* (1975)
* Terje Fjærns Orkester: *[[Rendezvous (album)|Rendezvous]]* (1975)
* Gro Anita Schønn: *[[Ikke gråt om det er vinter og det snør]]* (1975)
* Sonet: *[[Beat og piggtråd &ndash; Norsk pop i 60-årene]]* (1976)
* Anita Skorgan: *[[Du er nær meg]]* (1976)
* Dag Spantell: *[[I dag &ndash; I går]]* (1976)
* Gro Anita Schønn: *[[Innenfra og ut]]* (1976)
* The Norwegian Big Band: *[[Day In, Night Out]]* (1976)
* 3 Busserulls: *[[Suddeli-Duttan-Dei]]* (1977)
* K.M. Myrland: *[[Gjengrodd sti]]* (1977)
* Trond-Viggo Torgersen: *[[Harunosågirebort]]* (1977)
* Richard O'Brien: *[[Rocky Horror Show &ndash; norsk versjon]]* (1977)
* Stein Ingebrigtsen: *[[Soloppgang (album)|Soloppgang]]* (1977)
* Per Elvis Granberg: *[[I Can't Stop Loving You (album)|I Can't Stop Loving You]]* (1977)
* Inger Lise Rypdal: *[[Tider kommer &ndash; Tider går]]* (1977)
* Helge Nilsens Orkester: *Beatles/En liten cowboy* (1977)
* Vivian Vindenes: *[[Vivian (album)|Vivian]]* (1977)
* Håkon Banken: *[[Takk for livet]]* (1977)
* Maj Britt Andersen: *Alt blir hva du gjør det til/Alene her* (1977)
* Helge Nilsens Orkester: *[[Liker du musikken]]* (1977)
* Maj Britt Andersen: *Jeg ringer deg i kveld/Reiser over havet* (1978)
* New Jordal Swingers: *[[Turn On to the Music]]* (1978)
* Maj Britt Andersen: *[[Det svinger i meg]]* (1978)
* Ingrid Elisabeth Johansen: *[[Ingrid Elisabeth]]* (1978)
* Lillian Askeland: *[[Countryjente]]* (1978)
* Benny Borg: *[[Tur &ndash; retur]]* (1978)
* K.M. Myrland: *[[Morild (K.M. Myrland-album)|Morild]]* (1978)
* Njaal Helle: *You Can Take No Money Into Heaven/The Best Kisser In the World (a Girl from Sandwich)* (1978)
* Lion & The Lamb: *[[Lion & The Lamb (album)|Lion & The Lamb]]* (1978)
* The Country Team: *[[Countryfest 3]]* (1978)
* Ingrid Elisabeth Johansen: *Boogie Bill/Pearl kan synge* (1979)
* Rita Engebretsen & Helge Borglund: *[[Frem fra Glemselen kap. 7]]* (1979)
* Ivar Simastuen: *[[Nye vakre Anna]]* (1979)
* Njaal Helle: *Nottingham Forest (Is My Rock'n'Roll)/Nottingham Forest (Is In My Soul)* (1979)
* Carl Hjalmby: *[[Med Kalle på livet]]* (1979)
* Stein Ove Berg: *Stine Maris vise/Farvel* (1979)
* Lillebjørn Nilsen: *[[Oslo 3]]* (1979)
* New Jordal Swingers: *[[10 (album)|10]]* (1979)
* Minikoret: *[[Jesus mi gleda: En sangaften med Minikoret]]* (1979)
* NorDisc: *[[Nord-Norge-plata]]* (1979)
* Stein Ove Berg: *La meg dra dit igjen/Willin* (1979)
* Sverre Cornelius Lund og hans orkester: *[[Play It Again Evergreens]]* (1979)
* Stein Ove Berg: *[[Veiviser (album)|Veiviser]]* (1979)
* Rita Engebretsen & Helge Borglund: *[[Frem fra Glemselen kap. 8]]* (1979)
* Njaal Helle: *[[Njaal Helle (album)|Njaal Helle]]* (1979)
* Talent: *[[God jul (1979-album)|God jul]]* (1979)
* K.M. Myrland: *[[Nærbilde av K.M. Myrland]]* (1980)
* Lasa: *[[Released]]* (1980)
* Rita Engebretsen & Helge Borglund: *[[Frem fra Glemselen kap. 9]]* (1980)
* New Jordal Swingers: *[[Greatest Hits 2]]* (1980)
* Ole Paus: *Å, Sonja/Bare* (1980)
* 3 Busserulls: *[[Stiv kuling]]* (1980)
* 1958: *[[1958 (album)|1958]]* (1980)
* Per Elvis Granberg: *[[Per (album)|Per]]* (1980)
* The Country Team: *[[Norsk country kavalkade Vol. 1]]* (1980)
* New Jordal Swingers: *[[Nærbilde av New Jordal Swingers (On Records, 1980)|Nærbilde av New Jordal Swingers]]* (1980)
* Anita Skorgan: *[[De fineste]]* (1980)
* Elisabeth Granneman: *[[Lykkehjulet (album)|Lykkehjulet]]* (1980)
* Lillian Askeland: *[[Vårt beste år]]* (1980)
* Rita Engebretsen & Helge Borglund: *[[Frem fra Glemselen kap. 10]]* (1981)
* Lillian Askeland: *Xanadu/100 år* (1981)
* Sigmund Groven & Arve Tellefsen: *[[Musikken inni oss]]* (1981)
* Bjørn Eidsvåg: *[[Live in NY York]]* (1981)
* Lillian Askeland: *[[Lillians beste]]* (1981)
* Bente Lind: *9 til 5/Dagen er over* (1981)
* Stein Ove Berg: *[[Stein Oves beste]]* (1981)
* Pål Thowsen: *[[Carnival (Pål Thowsen-album)|Carnival]]* (1981)
* Inger Lise Rypdal: *Kontakt/Gå i fred* (1981)
* Bente Lind: *Mot vinden/Sangen skal klinge* (1981)
* Ole Paus: *[[Noen der oppe]]* (1982)
* Bente Lind: *[[Da lyser en sol]]* (1982)
* New Jordal Swingers: *[[New Jordal Swingers 1 &ndash; med Eigil Berg]]* (1982)
* Jimmy Webb & Rupert Holmes: *[[Songwriters For the Stars 1]]* (1982)
* Svein Finjarn: *[[The First 25 Years]]* (1982)
* Dollie De Luxe: *[[Rampelys (album)|Rampelys]]* (1982)
* Fifty-Fifty: *[[Fifty Fifty &ndash; Originalmusikken fra spillefilmen]]* (1982)
* New Jordal Swingers: *[[New Jordal Swingers 2 &ndash; med Ivar Hovden]]* (1982)
* Lillebjørn Nilsen: *[[Original Nilsen]]* (1982)
* Dag Erik Pedersen: *[[Gatelangs (Dag Erik Pedersen-album)|Gatelangs]]* (1982)
* Cathy Ryen & Lars Børke: *[[Vind fra vest]]* (1982)
* Rita Engebretsen & Helge Borglund: *[[Frem fra Glemselen, Kristne sanger]]* (1982)
* David Foster, Barry Mann & Cynthia Weil: *[[Songwriters For the Stars 2]]* (1982)
* Inger Lise Rypdal: *[[Kontakt]]* (1982)
* New Jordal Swingers: *[[New Jordal Swingers 3 &ndash; med Eigil Berg]]* (1982)
* Eldar Vågan: *[[Trøbbel]]* (1982)
* Stein Ingebrigtsen: *When a Child Is Born/Sønner av* (1982)
* Ole Paus: *[[Seks sider av Ole Paus]]* (1982)
* Kirkelig Kulturverksted: *[[Dans med oss, gud]]* (1982)
* Roger Nichols & Bruce Roberts: *[[Songwriters For the Stars 3]]* (1982)
* 3 Busserulls: *[[Oljefeber]]* (1983)
* Svein Finjarn: *Santa Cruz/Casablanca* (1983)
* Bjørn Eidsvåg: *[[Passe gal]]* (1983)
* Knutsen & Ludvigsen: *[[Juba Juba]]* (1983)
* Wenche Myhre: *[[Wenche on tour '83]]* (1983)
* New Jordal Swingers: *[[Greatest Hits 3]]* (1984)
* Kjell Karlsen Big Band: *[[Do You Mind?]]* (1984)
* Silje Nergaard: *One of These Mornings/My Funny Valentine* (1984)
* Knutsen & Ludvigsen: *[[Knutsen & Ludvigsen samleplate]]* (1984)
* Vidar Lønn Arnesen: *[[Countryfest i kveld]]* (1984)
* Dollie De Luxe: *[[Dollie de Luxe (album)|Dollie de Luxe]]* (1984)
* Lillebjørn Nilsen: *[[Lillebjørn Nilsens utvalgte]]* (1984)
* Bjørn Eidsvåg: *[[På leit]]* (1984)
* Lillebjørn Nilsen: *[[Hilsen Nilsen]]* (1985)
* Bjørn Eidsvåg: *[[Bjørn's Beste]]* (1985)
* Dollie De Luxe: *[[Rock vs. Opera]]* (1985)
* Lillebjørn Nilsen: *[[Tekst og musikk: Lillebjørn Nilsen]]* (1986)
* Finn Kalvik: *[[Lille persille]]* (1986)
* Grappa: *[[Barnas aller beste lakrislåter 2]]* (1988)
* Stein Ingebrigtsen: *[[Soldatens kortstokk]]* (1989)
* Lillebjørn Nilsen: *[[SuperStars (album)|SuperStars]]* (1989)
* 3 Busserulls: *[[Jubalon (album)|Jubalon]]* (1989)
* Stein Ingebrigtsen: *[[Landevei (album)|Landevei]]* (1990)
* Nora Brockstedt: *[[Hilsen Nora]]* (1990)
* The Norwegian Big Band: *[[In the Hall of the Mountain King]]* (1991)
* Finn Kalvik: *[[Innsida ut]]* (1991)
* NOPA: *[[Jazzway to Norway]]* (1991)
* Sigmund Groven & Arve Tellefsen: *[[Musikken inni oss/Nattønsker]]* (1992)
* Pål Thowsen & Tor Endresen: *[[Collection (1992-album)|Collection]]* (1992)
* Trond-Viggo: *[[Trond-Viggo Vol. I (1976&ndash;1978)]]* (1992)
* Gro Anita Schønn: *[[En enkel sang om frihet &ndash; 16 Greatest Hits]]* (1992)
* New Jordal Swingers: *[[New Jordal Swingers’ beste &ndash; 20 hits på 20 år]]* (1993)
* Marianne Krogness: *[[På frifot (Marianne Krogness-album)|På frifot]]* (1993)
* Finn Kalvik: *[[Fra A til nÅ &ndash; 40 beste]]* (1993)
* Vertigo Records: *[[Norske Riff og Tordenskrall 1967&ndash;1992: Norsk hardrock gjennom 25 år]]* (1993)
* Ole Paus: *[[Jeg kaller det vakker musikk: Hjemmevant utenfor &ndash; Ca. 40 Beste]]* (1994)
* Øystein Sunde: *[[Øystein Sundes 40 beste]]* (1994)
* Stein Ove Berg: *[[Årgangsviser]]* (1995)
* Lars Børke: *[[1975&ndash;1995: Fra femti kroner & en gullring til kjærlighetsnatta]]*' (1995)
* Bare Bra Musikk: *[[Sensurert &ndash; 15 sensurerte låter 1966&ndash;96]]* (1996)
* Lillebjørn Nilsen: *[[40 spor: Nilsens 40 beste]]* (1996)
* Sigmund Groven: *[[I godt lag &ndash; med venner]]* (1996)
* Knutsen & Ludvigsen: *[[Knutsen & Ludvigsens beste]]* (1996)
* Inger Lise Rypdal: *[[Tid (Album)|Tid]]* (1997)
* Trond-Viggo Torgersen: *[[Trond-Viggos beste]]* (1997)
* K.M. Myrland: *[[Vante folk &ndash; K.M. Myrlands beste]]* (1997)
* Knutsen & Ludvigsen: *[[Knutsen & Ludvigsens vær'ste]]* (1997)
* Grappa: *[[Notodden Blues Festival &ndash; The First Ten Years]]* (1998)
* Øystein Sunde: *Snøfreser'n/FBI* (1999)
* Rita Engebretsen & Helge Borglund: *[[Frem fra Glemselen &ndash; På oppfordring]]* (2000)
* Godt Norsk: *[[Sommermorgen (album fra 2000)|Sommermorgen]]* (2000)
* 3 Busserulls: *[[Kan du huska 3 Busserulls, 47 beste]]* (2000)
* Crema: *[[Sommerdansen (album)|Sommerdansen]]* (2000)
* Håkon Banken: *[[Takk for livet &ndash; Bankens beste]]* (2000)
* Dollie: *[[Dollies beste]]* (2001)
* Stein Ingebrigtsen: *[[Edelstein (album)|Edelstein]]* (2001)
* Tore Magnus Pettersson: *[[Våre små søsken (album)|Våre små søsken]]* (2002)
* Ivar Simastuen: *[[40 beste (Ivar Simastuen-album)|40 beste]]* (2002)
* Gro Anita Schønn: *[[Vit at jeg elsker deg &ndash; 18 utvalgte]]* (2003)
* New Jordal Swingers: *[[45 Beste! (30 år med rock’n’roll)]]* (2004)
* 3 Busserulls: *[[Plukka plommor i Hardanger og andre svisker]]* (2004)
* Stein Ingebrigtsen: *[[Topp 20 (Stein Ingebrigtsen-album)|Topp 20]]* (2004)
* Gompene: *[[Kribler i fjæra]]* (2004)
* NRK/Universal Music: *[[Norsk Rocks Historie Vol. 4: Rhytm'n blues & psykedelia 1966-1969]]* (2004)
* Stein Ove Berg: *[[Manda' morra blues &ndash; Stein Oves beste]]* (2004)
* Dag Spantell: *[[Det beste fra Dag Spantell]]* (2005)
* Inger Lise Rypdal: *[[I mitt liv &ndash; Inger Lises 40 beste]]* (2005)
* Svein Finjarn: *[[Big 50]]* (2006)
* Jacks Or Better: *[[Calling (album)|Calling]]* (2007)
* Trond-Viggo Torgersen: *[[De du kan + Noe nytt & Noe rart]]* (2007)
* Jankos danseorkester: *[[Perler på en snor]]* (2008)
* Knutsen & Ludvigsen: *[[Dum og deilig: Knutsen & Ludvigsens beste]]* (2008)
* Treff-serien: *[[Treff &ndash; Hits fra 70-tallet • De beste fra Treff-serien]]* (2008)
* Reidar Myhre: *[[Blue Velvet (Reidar Myhre-album)|Blue Velvet]]* (2009)
* Anita Skorgan: *[[Hele veien]]* (2009)
* Bjørn Eidsvåg: *[[De beste (album)|De beste]]* (2009)
* Knutsen & Ludvigsen: *[[Knutsen & Ludvigsen komplett]]* (2010)
* Lillebjørn Nilsen: *[[Stilleste gutt på sovesal 1]]* (2010)
* Lillebjørn Nilsen: *[[Postkort fra Lillebjørn]]* (2012)
* New Jordal Swingers: *[[Singlene Vol. 2 (1978&ndash;1993)]]* (2014)
* ESS Engros: *[[Sommerdrøm &ndash; 40 sanger om sol og varme]]* (2014)
* Sigmund Groven: *[[Collection Vol. 2: Tradition]]* (2015)
* Stein Ingebrigtsen: *[[Før og nå (Stein Ingebrigtsen-album)|Før og nå]]* (2016)
* Treff-serien: *[[Treff &ndash; 70-talls hits]]* (2016)
* Øystein Sunde: *[[Øystein Sundes samlede riller]]* (2018)

## Filmografi

* med Rolf Just Nilsen og The Beatnicks: *[[To på topp]]*. (1965)
* *[[Lukket avdeling]]*. (1972), hvor Freddy Lindquist hadde rollen som «Gitaristen».
* *[[Einar Schankes gledeshus]]*. (1975)
* *[[Lars i porten]]*. (1984)

## Referanser


## Litteratur
* Willy B.: «Freddy Lindquist – guitar player» (s. 70-76). *Norge i rock, beat & blues. Del 1 1955 – 1971*. Oslo 1983.
* Tom Kristensen: «Freddy Lindquist – Leadguitarist extraordinary!!!» (s. 4-7). *[[Jello Submarine]]* Nr. 1 (4)-august 2008.

## Eksterne lenker
* 
* 
*  Presentasjon fra Progrock.no